
23 հուլիսի 2026 թվականի N        - Ա
 
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱՐԱՏԻ ՄԱՐԶԻ ԱՐԱՐԱՏ 
ՀԱՄԱՅՆՔԻ ԱՐԱՐԱՏ ՔԱՂԱՔԻ Ս․ ՇԱՀՈՒՄՅԱՆ ՓՈՂՈՑ 20 ԵՎ 37/1 ՀԱՍՑԵՆԵՐՈՒՄ ԿԱՌՈՒՑԱՊԱՏՄԱՆ ՆԵՐԴՐՈՒՄԱՅԻՆ ԾՐԱԳՐԻՆ ՀԱՎԱՆՈՒԹՅՈՒՆ ՏԱԼՈՒ, ԾՐԱԳՐԻ ԻՐԱԿԱՆԱՑՄԱՆ ՆՊԱՏԱԿՈՎ
 ԳՈՒՅՔ ՆՎԻՐԱԲԵՐԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ
-----------------------------------------------------------------------------------------------
 	
Ղեկավարվելով «Հողային օրենսգրքի» 65-րդ հոդվածի 6-րդ մասով, «Կառավարության կառուցվածքի և գործունեության մասին» օրենքի 11-րդ հոդվածի 8-րդ մասով՝ Հայաստանի Հանրապետության կառավարությունը   ո ր ո շ ու մ   է.
1․ Հավանություն տալ «ՄԼ ՄԱՅՆԻՆԳ» սահմանափակ պատասխանատվությամբ ընկերության (այսուհետ` ընկերություն) կողմից ներկայացված՝ Հայաuտանի Հանրապետության Արարատի մարզի Արարատ համայնքի Արարատ քաղաքի      Ս․ Շահումյան փողոց 20 և 37/1 հասցեներում կառուցապատման ներդրումային ծրագրին (այսուհետ ծրագիր)՝ համաձայն N 1 հավելվածի:
2․ Համաձայնություն տալ Հայաստանի Հանրապետության Արարատի մարզի Արարատ համայնքի սեփականությունը հանդիսացող՝ Արարատ քաղաքի Ս․ Շահումյան փողոց 20 հասցեում գտնվող, 4,808,414.16 դրամ շուկայականին մոտարկված կադաստրային արժեքով, 0.25608 հա հողամասը (առկա է քանդման ենթակա 1231.3 քառ. մ մակերեսով ինքնակամ անավարտ շինություն, կադաստրային ծածկագիր՝ 03-002-0016-0092) և Արարատ քաղաքի Ս․ Շահումյան փողոց 37/1 հասցեում գտնվող՝ 2,020,780.74 դրամ շուկայականին մոտարկված կադաստրային արժեքով, 0.10762 հա հողամասը (առկա է քանդման ենթակա 451.11 քառ. մ մակերեսով ինքնակամ անավարտ շինություն, կադաստրային ծածկագիր՝ 03-002-0015-0147, այսուհետ միասին` գույք) ընկերությանը անհատույց սեփականության իրավունքով՝ նվիրաբերությամբ, տրամադրելուն՝ սույն որոշման 1-ին կետով հավանության արժանացած ծրագրի իրականացման նպատակով։
3․ Սահմանել ծրագրի իրականացման նպատակով գույքի նվիրաբերության գործարքի հիմնական պայմանները՝ համաձայն N 2 հավելվածի։
4. Սահմանել, որ ծրագրի իրականացման մեկնարկ է համարվում սույն որոշման 5-րդ կետում նշված պայմանագրերի կնքման պահը:
5. Առաջարկել Հայաստանի Հանրապետության Արարատի մարզի Արարատ համայնքի ղեկավարին՝
1) Արարատ համայնքին սեփականության իրավունքով պատկանող՝ սույն որոշման 2-րդ կետով նախատեսված գույքը ծրագրի իրականացման նպատակով ընկերությանը տրամադրել նվիրաբերության կարգով և ընկերության հետ կնքել նվիրաբերության պայմանագիր.
2) նվիրաբերության պայմանագրում նախատեսել դրույթ, համաձայն որի՝ սույն որոշման 3-րդ կետով սահմանված 2-րդ հավելվածի պայմանները չկատարելու դեպքում սույն որոշմամբ նվիրաբերությամբ տրամադրված գույքը սեփականության իրավունքով և համայնքի կողմից առանց փոխհատուցման անցնում է համայնքին.
3) սույն որոշումն ընդունվելուց հետո մեկամսյա ժամկետում հաստատել ծրագրի իրականացման արդյունքում համայնքին փոխանցվելիք 48 (քառասունութ) բնակարանների շահառուների կամ նրանց իրավահաջորդների ցանկը` հիմք ընդունելով նախկինում նրանց հետ կնքված պայմանագրերը:

